ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

Улица Балканска 13 11000 Београд

Огранак: „Дринско – Лимске Хидроелектране“ Бајина Башта

Број:12.01.443381/2 - 22

На основу члана 26. Закона о јавним предузећима („Службени гласник РС), бр. 15/16 и 88/19), члана 29. Одлуке о усклађивању пословања Јавног предузећа „Електропривреда Србије“, Београд са Законом о јавним предузећима (пречишћен текст ЈП ЕПС број 12.01.458259/1-18 од 18.09.2018. године), чл. 30. став 1. тачка 25. у вези члана 33. став 2. Статута Јавног предузећа „Електропривреда Србије", Београд (ЈП ЕПС број 12.01.301629/19-19 од 05. јуна 2019. године), сходно члану 7. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/2018), и Одлуке, ЈП ЕПС број 12.01.427492/1-2022 од 07. 07.2022. године Комисија за спровођење поступка давања у закуп непокретности путем јавног надметања образована Решењем број 12.01.443381/1-22 од 14.07.2022. године (у даљем тексту: Комисија), објављује

**ОГЛАС О СПРОВОЂЕЊУ ПОСТУПКА ЈАВНОГ НАДМЕТАЊА**

**ЗА ДАВАЊЕ У ЗАКУП НЕПОКРЕТНОСТИ**

1. Јавно предузеће „Електропривреда Србије" Београд, Балканска број 13, (у даљем тексту: ЈП ЕПС), као носилац права својине, путем јавног надметања, даје у закуп Објекат ресторан „Плажа“ у Малом Зворнику на Зворничком језеру, који се у пословним књигама води на основним средствима као објекат „Склониште за чамце“, укупне површине 271,26m2, који се састоји од сутерена површине 47,70m2, куглане површине 24,00m2, магацина површине 9,50m2 и другог магацина површине 15,40m2, тоалета у низу површине 8,55m2, тоалета за особље површине 4,77m2, кухиње површине 23,32m2, ресторана површине 70,36m2, терасе под тендом површине 48,55 m2 и печењаре са тендом површине 19,11m2, изграђен на катастарској парцели 518/1 КО Мали Зворник, уписана у лист непокретности број 1242 КО Мали Зворник
2. Објекат из тачке 1. овог огласа даје се у закуп на период од 5 (пет) година уз могућност продужења закупа.
3. Закупац је обавезан да објекат користи у складу са његовом наменом односно као ресторан.
4. Почетна - минимална месечна цена закупа износи 21.354,43 динара без ПДВ-а.

Закуподавац задржава право да током периода закупа повећа уговорену закупнину ради усклајђивања са тржишним кретањима цене закупа непокретности на том подручју.

1. Закупац је дужан да током периода закупа сноси све трошкове текућег одржавања објекта који користи, плаћа комуналне трошкове и трошкове за утрошену електричну енергију у вези са коришћењем објекта, плаћа порезе и друге дажбине које падају на терет закупца.
2. Закупац нема право да закупљени простор издаје у подзакуп.
3. Увид у документацију, односно услове закупа, као и разгледање непокретности која се даје у закуп може се извршити сваког радног дана у периоду од 08:00 до 12:00 часова, у Објекту ресторана „Плажа“ (Склониште за чамце) у Малом Зворнику на Зворничком језеру, ул Краља Петра, уз претходну најаву Комисији, најмање један дан раније, електронском поштом на адресу: mitar.ignjatovic@eps.rs.
4. Подносилац понуде је обавезан да уплати износ од 10% од понуђене закупнине за период од 60 месеци на текући рачун: 205 – 8808 – 48 Комерцијална банка.
5. Рок за повраћај депозита учесницима који нису успели на јавном надметању: je 7 радних дана од коначности одлуке којом се окончава поступак јавног надметања.
6. У пријави се обавезно наводи број рачуна на који ће се извршити повраћај депозита.
7. Уз понуду обавезно доставити:

* доказ о уплати депозита,
* износ закупнине која се нуди, који мора бити једнак или већи од почетног – минималног износа месечног закупа
* **за физичка лица**: име и презиме, адресу, број личне карте, јединствени матични број грађана,
* **за предузетнике**: име и презиме предузетника, адресу, број личне карте, јединствени број грађана, назив радње, матични број,
* **за правна лица**: назив и седиште, копију решења о упису правног лица у регистар код надлежног органа, као и пуномоћје за лице које заступа подносиоца пријаве

1. Понуде за учешће у поступку јавног надметања се достављају поштом или лично на писарници ЈП ЕПС - Огранак „Дринско - Лимске Хидроелектране“ на адреси: ХЕ „ЗВОРНИК“ Краља Петра I бр.40 15318 Мали Зворник са назнаком: „ПОНУДА ЗА ЈАВНО НАДМЕТАЊЕ - РЕСТОРАН ПЛАЖА (СКЛОНИШТЕ ЗА ЧАМЦЕ)- НЕ ОТВАРАТИ“.
2. Благовременим се сматрају понуде које су, без обзира на начин доставе, примљене од стране Огранка „Дринско - Лимске Хидроелектране“ до дана 27.07. 2022. године до 10:00 часова.
3. Јавно отварање понуда ће се одржати дана 27.07. 2022. године са почетком у 10:15 часова, у пословној згради ЈП ЕПС - Огранак „Дринско - Лимске Хидроелектране“ на адреси: ХЕ „ЗВОРНИК“ Краља Петра I бр.40 15318 Мали Зворник
4. Неблаговремене или непотпуне понуде и понуде чија је понуђена вредност нижа од почетне - минималне цене се одбацују.
5. Поступак јавног надметања сматра се успелим и у случају достављања једне исправне понуде.
6. У случају да два или више учесника понуди исту крајњу цену, избор најповољнијег Понуђача, извршиће се Јавним жребањем између тих Понуђача.
7. Уколико подносилац понуде буде изабран за најповољнијег понуђача, а не закључи уговор о закупу, губи право на враћање депозита.
8. Понуђач који понуди највећу цену, прогласиће се купцем, и обавезан је да у року од 5 (пет) дана рачунајући од дана стицања законских услова, закључи Уговор о закупу.

|  |
| --- |
| председник Комисије  за спровођење поступка давања у закуп непокретности путем јавног надметања  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Милутин Симић |